text: Notícies - Gent per Valldoreix acusa l'Ajuntament i l'EMD de 'deixadesa' amb l'alta tensió
  Gent per Valldoreix acusa l'Ajuntament i l'EMD de 'deixadesa' amb l'alta tensió
  Puig lamenta l'afany de protagonisme de GxV ( 7/jun/14)
  La Generalitat tornarà els 1'5 milions de l'alta tensió en els propers dos anys ( 5/feb/14)
  Aprovat l'expedient per substituir una torre d'alta tensió a Mira-sol (21/gen/14)
  La previsió és que les línies d'alta tensió s'acabin de soterrar aquest any
  el 7/jun/14 Sílvia González Política PDF
  La membre de Gent per Valldoreix (GxV), Montserrat Turu, acusa l'Ajuntament i l'EMD, governats per CiU, de mostrar 'deixadesa' en la gestió del retorn dels diners que deu la Generalitat a Sant Cugat i Valldoreix pel soterrament de l'alta tensió. Segons la també expresidenta de l'EMD per la Candidatura de Progrés, el procés ha estat poc transparent i si s'ha dut a terme ha estat per la pressió feta per GxV i la uaSC.
  En una entrevista a Cugat.cat, Montserrat Turu lamenta, en primer lloc, que GxV i la uaSC no s'hagin assabentat fins fa un mes que la Generalitat tornarà en els propers dos anys els 1'5 milions que deu a les dues administracions pel soterrament de l'alta tensió. Un compromís que es va oficialitzar al gener i que, segons Turu, va produir-se després que la seva formació i la uaSC presentessin una denúncia al Síndic català per investigar la negociació del pressupost d'aquesta actuació.
  Per Turu, aquest fet demostra la deixadesa i poca eficàcia de l'Ajuntament i l'EMD, anant a remolc de la pressió ciutadana.
  S'acorda amb la Generalitat que hi haurà un conveni per al retorn dels diners. I passa un any i mig i aquest conveni no es fa. Passen coses que demostren que hi ha deixadesa per part de les dues administracions.